钦定古今图书集成/明伦汇编/官常典/第795卷 > 光祖
## 钦定古今图书集成/明伦汇编/官常典/第795卷 > 光祖

按《金史移剌道传》：“道子光祖，字仲礼，幼名八狗，以荫
补阁门祗候，调平晋令、卫州都巡、河内承奉押班，累
转东上阁门使，兼典客署令。大安中，改少府少监。丁
母忧，起复仪鸾局使，同知宣徽院使事，秘书监、右宣
徽使。兴定二年十一月，诏集百官，议所以为长久之
利者。光祖等三人议曰：‘募土人，假以方面权任，俾人’”
自劝，各保一方，由是公府封建之论兴焉。语在《九公
传》。三年，转左宣徽使。五年，卒。